title: Απόφαση του Συμβουλίου, της 21ης Οκτωβρίου 2010, για τη θέση που πρέπει να λάβει η Ευρωπαϊκή Ένωση στο πλαίσιο του Συμβουλίου Σύνδεσης που συγκροτήθηκε με την ευρωμεσογειακή συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης

text:
               23.11.2010

               EL

               Επίσημη Εφημερίδα της Ευρωπαϊκής Ένωσης

               L 306/14

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Οκτωβρίου 2010
   για τη θέση που πρέπει να λάβει η Ευρωπαϊκή Ένωση στο πλαίσιο του Συμβουλίου Σύνδεσης που συγκροτήθηκε με την ευρωμεσογειακή συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης
   (2010/699/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 2 στοιχείο β), σε συνδυασμό με το άρθρο 218 παράγραφος 9,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο 70 της ευρωμεσογειακής συμφωνίας συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου (1) («συμφωνία»), προβλέπει ότι το Συμβούλιο Σύνδεσης εκδίδει τις διατάξεις που επιτρέπουν την εξασφάλιση της εφαρμογής των αρχών του συντονισμού των συστημάτων κοινωνικής ασφάλισης όπως καθορίζονται στο άρθρο 68 της συμφωνίας, πριν από το τέλος του πρώτου έτους μετά την έναρξη ισχύος της.

               (2)

               Σύμφωνα με τα άρθρα 1 και 2 του πρωτοκόλλου (αριθ. 22) σχετικά με τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (3)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στην έκδοση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να τηρήσει η Ευρωπαϊκή Ένωση στο πλαίσιο του Συμβουλίου σύνδεσης που συγκροτήθηκε με την ευρωμεσογειακή συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, όσον αφορά την εφαρμογή του άρθρου 70 της εν λόγω συμφωνίας, βασίζεται στο σχέδιο απόφασης του συμβουλίου σύνδεσης που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της.

      Λουξεμβούργο, 21 Οκτωβρίου 2010.

            Για το Συμβούλιο

            Η Πρόεδρος

         J. MILQUET

      (1)  ΕΕ L 265 της 10.10.2005, σ. 2.
    ---documentbreak---

               23.11.2010

               EL

               Επίσημη Εφημερίδα της Ευρωπαϊκής Ένωσης

               L 306/15

         Σχέδιο
   ΑΠΌΦΑΣΗΣ αριθ. …/… ΤΟΥ ΣΥΜΒΟΥΛΊΟΥ ΣΫΝΔΕΣΗΣ
   που συγκροτήθηκε με την Ευρωμεσογειακή συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου,
   της …
   σχετικά με τις διατάξεις για τον συντονισμό των συστημάτων κοινωνικής ασφάλισης που περιλαμβάνονται στην Ευρωμεσογειακή συμφωνία
   ΤΟ ΣΥΜΒΟΥΛΙΟ ΣΥΝΔΕΣΗΣ,
   Έχοντας υπόψη την ευρωμεσογειακή συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου (1), και ιδίως το άρθρο 70,
   Εκτιμώντας τα ακόλουθα:

               (1)

               Τα άρθρα 68 έως 71 της συμφωνίας συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου («συμφωνία»), προβλέπουν τον συντονισμό των συστημάτων κοινωνικής ασφάλισης της Αλγερίας και των κρατών μελών. Το άρθρο 68 καθορίζει τις αρχές για αυτόν τον συντονισμό.

               (2)

               Το άρθρο 70 της συμφωνίας προβλέπει ότι το Συμβούλιο Σύνδεσης εκδίδει απόφαση που επιτρέπει την εξασφάλιση της εφαρμογής των αρχών που καθορίζονται στο άρθρο 68 πριν από το τέλος του πρώτου έτους μετά την έναρξη ισχύος της συμφωνίας.

               (3)

               Όσον αφορά την εφαρμογή της αρχής της μη διάκρισης, η παρούσα απόφαση δεν θα πρέπει να δίνει πρόσθετα δικαιώματα που να απορρέουν από ορισμένα γεγονότα ή συμβάντα διαπιστωθέντα στο έδαφος του άλλου συμβαλλόμενου μέρους, εφόσον αυτά τα γεγονότα ή συμβάντα δεν λαμβάνονται υπόψη δυνάμει της νομοθεσίας του πρώτου συμβαλλόμενου μέρους, πλην του δικαιώματος εξαγωγής ορισμένων παροχών.

               (4)

               Κατά την εφαρμογή της παρούσας απόφασης, το δικαίωμα των Αλγερινών εργαζομένων σε οικογενειακές παροχές θα πρέπει να υπόκειται στον όρο ότι τα μέλη της οικογένειάς τους διαμένουν νομίμως με τους εργαζομένους αυτούς στο κράτος μέλος όπου απασχολούνται οι εργαζόμενοι. Η παρούσα απόφαση δεν θα πρέπει να δίνει δικαίωμα σε οικογενειακές παροχές για τα μέλη της οικογένειάς τους που κατοικούν σε άλλο κράτος, π.χ. την Αλγερία.

               (5)

               Ο κανονισμός (ΕΚ) αριθ. 859/2003 του Συμβουλίου (2) επεκτείνει ήδη τις διατάξεις του κανονισμού (ΕΟΚ) αριθ. 1408/71 και του κανονισμού (ΕΟΚ) αριθ. 574/72 στους υπηκόους τρίτων χωρών οι οποίοι δεν καλύπτονται ήδη από τις διατάξεις αυτές μόνον λόγω της ιθαγένειάς τους. Ο κανονισμός (ΕΚ) αριθ. 859/2003 καλύπτει ήδη την αρχή του συνυπολογισμού των περιόδων ασφάλισης που κατοχυρώνουν οι Αλγερινοί εργαζόμενοι στα διάφορα κράτη μέλη, όσον αφορά το δικαίωμα σε ορισμένες παροχές, όπως ορίζονται στο άρθρο 68 παράγραφος 2 της συμφωνίας.

               (6)

               Ενδέχεται να απαιτείται να προβλεφθούν ειδικές διατάξεις που να ανταποκρίνονται στα ιδιαίτερα χαρακτηριστικά της νομοθεσίας της Αλγερίας για τη διευκόλυνση της εφαρμογής των κανόνων συντονισμού.

               (7)

               Προκειμένου να εξασφαλισθεί η ομαλή λειτουργία του συντονισμού των συστημάτων κοινωνικής ασφάλισης των κρατών μελών και της Αλγερίας, κρίνεται αναγκαία η πρόβλεψη ειδικών διατάξεων όσον αφορά τη συνεργασία μεταξύ των κρατών μελών και της Αλγερίας, καθώς και μεταξύ του ενδιαφερομένου και του φορέα του αρμόδιου κράτους.

               (8)

               Θα πρέπει να θεσπισθούν μεταβατικές διατάξεις για να προστατευθούν τα πρόσωπα που καλύπτονται από την παρούσα απόφαση ώστε να διασφαλιστεί ότι αυτοί δεν θα απωλέσουν δικαιώματα ως συνέπεια της έναρξης ισχύος της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   ΜΕΡΟΣ I

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Ορισμοί
   1.   Για τους σκοπούς της παρούσας απόφασης, νοούνται ως:
   α)   «συμφωνία»: η ευρωμεσογειακή συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου·
   β)   «κανονισμός»: ο κανονισμός (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (3), όπως εφαρμόζεται στα κράτη μέλη της Ευρωπαϊκής Ένωσης·
   γ)   «κανονισμός εφαρμογής»: ο κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (4)·
   δ)   «κράτος μέλος»: ένα κράτος μέλος της Ευρωπαϊκής Ένωσης·
   ε)   «εργαζόμενος»:

               i)

               για τους σκοπούς της νομοθεσίας κράτους μέλους, πρόσωπο που ασκεί δραστηριότητα ως μισθωτός εργαζόμενος κατά την έννοια του άρθρου 1 στοιχείο α) του κανονισμού·

               ii)

               για τους σκοπούς της νομοθεσίας της Αλγερίας, πρόσωπο που ασκεί δραστηριότητα ως μισθωτός εργαζόμενος κατά την έννοια της εν λόγω νομοθεσίας·

         στ)   «μέλος της οικογένειας»:

               i)

               για τους σκοπούς της νομοθεσίας κράτους μέλους, ένα μέλος της οικογένειας κατά την έννοια του άρθρου 1 στοιχείο θ) του κανονισμού·

               ii)

               για τους σκοπούς της νομοθεσίας της Αλγερίας, ένα μέλος της οικογένειας κατά την έννοια της εν λόγω νομοθεσίας·

         ζ)   «νομοθεσία»:

               i)

               σε σχέση με τα κράτη μέλη, νομοθεσία κατά την έννοια του άρθρου 1 στοιχείο ιβ) του κανονισμού·

               ii)

               σε σχέση με την Αλγερία, η αντίστοιχη σχετική νομοθεσία όπως εφαρμόζεται στην Αλγερία·

         η)   «παροχές»:

               i)

               σε σχέση με τα κράτη μέλη, παροχές κατά την έννοια του άρθρου 3 του κανονισμού·

               ii)

               σε σχέση με την Αλγερία, οι αντίστοιχες παροχές που ισχύουν στην Αλγερία·

         θ)   «εξαγώγιμες παροχές»:

               i)

               σε σχέση με τα κράτη μέλη:

                           —

                           συντάξεις γήρατος,

                           —

                           συντάξεις επιζώντων,

                           —

                           συντάξεις για εργατικά ατυχήματα και επαγγελματικές ασθένειες,

                           —

                           συντάξεις αναπηρίας που προκύπτουν από εργατικά ατυχήματα και επαγγελματικές ασθένειες,

                     κατά την έννοια του κανονισμού, με εξαίρεση τις ειδικές μη ανταποδοτικές παροχές σε χρήμα, όπως καθορίζονται στο παράρτημα Χ του κανονισμού·

               ii)

               σε σχέση με την Αλγερία, οι αντίστοιχες παροχές που προβλέπονται σύμφωνα με τη νομοθεσία της Αλγερίας, με εξαίρεση τις ειδικές μη ανταποδοτικές παροχές σε χρήμα, όπως καθορίζονται στο παράρτημα I της παρούσας απόφασης.

         2.   Οι υπόλοιποι όροι που χρησιμοποιούνται στην παρούσα απόφαση φέρουν την έννοια που τους έχει αποδοθεί:

               α)

               όσον αφορά τα κράτη μέλη, από τον κανονισμό και τον κανονισμό εφαρμογής·

               β)

               όσον αφορά την Αλγερία, από την αντίστοιχη σχετική νομοθεσία, όπως ισχύει στην Αλγερία.

         Άρθρο 2
   Καλυπτόμενα πρόσωπα
   Η παρούσα απόφαση εφαρμόζεται:

               α)

               στους εργαζομένους που είναι Αλγερινοί υπήκοοι, οι οποίοι απασχολούνται ή έχουν απασχοληθεί νομίμως στο έδαφος κράτους μέλους και οι οποίοι υπάγονται ή υπήχθησαν στη νομοθεσία ενός ή περισσότερων κρατών μελών, καθώς και στους επιζώντες τους·

               β)

               στα μέλη των οικογενειών των εργαζομένων που αναφέρονται στο στοιχείο α), με την προϋπόθεση ότι τα εν λόγω μέλη των οικογενειών κατοικούν ή κατοικούσαν νομίμως με τον ενδιαφερόμενο εργαζόμενο καθ’ όσο διάστημα ο εργαζόμενος απασχολείται σε κράτος μέλος·

               γ)

               στους εργαζομένους που είναι υπήκοοι κράτους μέλους, οι οποίοι απασχολούνται ή έχουν απασχοληθεί νομίμως στο έδαφος της Αλγερίας και οι οποίοι υπάγονται ή υπήχθησαν στη νομοθεσία της Αλγερίας, καθώς και στους επιζώντες τους, και

               δ)

               στα μέλη των οικογενειών των εργαζομένων που αναφέρονται στο στοιχείο γ), με την προϋπόθεση ότι τα εν λόγω μέλη των οικογενειών κατοικούν ή κατοικούσαν νομίμως με τον ενδιαφερόμενο εργαζόμενο καθ’ όσο διάστημα ο εργαζόμενος απασχολείται στην Αλγερία.

         Άρθρο 3
   Ίση μεταχείριση
   1.   Εργαζόμενοι που είναι Αλγερινοί υπήκοοι και απασχολούνται νομίμως σε κράτος μέλος καθώς και οποιαδήποτε μέλη των οικογενειών τους κατοικούν νομίμως μαζί τους, απολαμβάνουν, όσον αφορά τις παροχές κατά την έννοια του άρθρου 1 παράγραφος 1 στοιχείο η), μεταχείριση απαλλαγμένη από τυχόν διακρίσεις λόγω εθνικότητας σε σύγκριση με τους υπηκόους του κράτους μέλους στο οποίο απασχολούνται αυτοί οι εργαζόμενοι,
   2.   Εργαζόμενοι που είναι υπήκοοι κράτους μέλους και απασχολούνται νομίμως στην Αλγερία καθώς και οποιαδήποτε μέλη των οικογενειών τους κατοικούν νομίμως μαζί τους, απολαμβάνουν, όσον αφορά τις παροχές κατά την έννοια του άρθρου 1 παράγραφος 1 στοιχείο η), μεταχείριση απαλλαγμένη από τυχόν διακρίσεις λόγω εθνικότητας σε σύγκριση με τους Αλγερινούς υπηκόους.
   ΜΕΡΟΣ II

      ΣΧΕΣΕΙΣ ΜΕΤΑΞΥ ΤΩΝ ΚΡΑΤΩΝ ΜΕΛΩΝ ΚΑΙ ΤΗΣ ΑΛΓΕΡΙΑΣ

   Άρθρο 4
   Άρση των ρητρών κατοικίας
   1.   Οι εξαγώγιμες παροχές κατά την έννοια του άρθρου 1 παράγραφος 1 σημείο i), τις οποίες δικαιούνται τα πρόσωπα που αναφέρονται στο άρθρο 2 στοιχεία α) και γ), δεν μπορούν να υποστούν καμία μείωση, τροποποίηση, αναστολή, ανάκληση ή κατάσχεση λόγω του γεγονότος ότι ο δικαιούχος κατοικεί,

               i)

               όσον αφορά παροχή προβλεπόμενη από τη νομοθεσία κράτους μέλους, στο έδαφος της Αλγερίας, ή

               ii)

               όσον αφορά παροχή προβλεπόμενη από τη νομοθεσία της Αλγερίας, στο έδαφος κράτους μέλους.

         2.   Τα μέλη της οικογενείας εργαζομένου κατά τα οριζόμενα στο άρθρο 2 στοιχείο β)δικαιούνται εξαγώγιμες παροχές κατά την έννοια του άρθρου 1 παράγραφος 1 στοιχείο θ), σαν να επρόκειτο για μέλη της οικογενείας εργαζομένου που είναι υπήκοος του οικείου κράτους μέλους, εφόσον τα εν λόγω μέλη της οικογένειας κατοικούν εντός του εδάφους της Αλγερίας.
   3.   Τα μέλη της οικογένειας εργαζομένου κατά τα οριζόμενα στο άρθρο 2 στοιχείο δ) δικαιούνται εξαγώγιμες παροχές κατά την έννοια του άρθρου 1 παράγραφος 1 στοιχείο θ), σαν να επρόκειτο για μέλη της οικογένειας εργαζομένου που είναι υπήκοος της Αλγερίας, εφόσον τα εν λόγω μέλη της οικογένειας κατοικούν εντός του εδάφους ενός κράτους μέλους.
   ΜΕΡΟΣ ΙΙΙ

      ΔΙΑΦΟΡΕΣ ΔΙΑΤΑΞΕΙΣ

   Άρθρο 5
   Συνεργασία
   1.   Τα κράτη μέλη και η Αλγερία κοινοποιούν μεταξύ τους όλες τις πληροφορίες που αφορούν τις τροποποιήσεις της νομοθεσίας τους που δύνανται να επηρεάσουν την εφαρμογή της παρούσας απόφασης.
   2.   Για τους σκοπούς της παρούσας απόφασης, οι αρχές και οι φορείς των κρατών μελών και της Αλγερίας παρέχουν μεταξύ τους κάθε δυνατή διευκόλυνση, σαν να επρόκειτο για την εφαρμογή της δικής τους νομοθεσίας. Η διοικητική συνδρομή από τις ανωτέρω αρχές και φορείς παρέχεται, κατά κανόνα, δωρεάν. Ωστόσο, οι αρμόδιες αρχές των κρατών μελών και της Αλγερίας μπορούν να συμφωνήσουν την απόδοση ορισμένων δαπανών.
   3.   Για τους σκοπούς της παρούσας απόφασης, οι αρχές και οι φορείς των κρατών μελών και της Αλγερίας μπορούν να επικοινωνούν απευθείας μεταξύ τους, καθώς και με τους ενδιαφερομένους ή τους εκπροσώπους τους.
   4.   Οι φορείς και τα πρόσωπα που καλύπτονται από την παρούσα απόφαση έχουν υποχρέωση αμοιβαίας ενημέρωσης και συνεργασίας, ώστε να εξασφαλίζεται η ορθή εφαρμογή της παρούσας απόφασης.
   5.   Τα ενδιαφερόμενα πρόσωπα υποχρεούνται να ενημερώνουν το συντομότερο δυνατό τους φορείς του αρμόδιου κράτους μέλους ή της Αλγερίας, εφόσον πρόκειται για το αρμόδιο κράτος, και του κράτους μέλους κατοικίας ή της Αλγερίας, εφόσον πρόκειται για το κράτος κατοικίας, σχετικά με κάθε αλλαγή της προσωπικής ή οικογενειακής τους κατάστασης, η οποία έχει επιπτώσεις στα δικαιώματά τους επί των παροχών δυνάμει της παρούσας απόφασης.
   6.   Η μη τήρηση της υποχρέωσης ενημέρωσης που προβλέπεται στην παράγραφο 5 μπορεί να έχει ως αποτέλεσμα τη λήψη ανάλογων μέτρων σύμφωνα με το εθνικό δίκαιο. Εντούτοις, τα μέτρα αυτά πρέπει να είναι ισοδύναμα με εκείνα που εφαρμόζονται σε παρόμοιες καταστάσεις βάσει του εθνικού δικαίου και δεν πρέπει να καθιστούν, στην πράξη, αδύνατη ή υπερβολικά δύσκολη την άσκηση των δικαιωμάτων που αναγνωρίζονται στους ενδιαφερομένους με την παρούσα απόφαση.
   7.   Τα κράτη μέλη και η Αλγερία δύνανται να προβλέπουν εθνικές διατάξεις οι οποίες θεσπίζουν όρους ώστε η διαπίστωση θεμελίωσης δικαιώματος στις παροχές να λαμβάνει υπόψη το γεγονός ότι οι δικαιούχοι διαμένουν ή κατοικούν εκτός της επικράτειας του κράτους όπου βρίσκεται ο φορέας οφειλέτης. Οι εν λόγω διατάξεις είναι αναλογικές, δεν πρέπει να συνεπάγονται διακρίσεις λόγω εθνικότητας και πρέπει να συνάδουν προς τις αρχές της παρούσας απόφασης. Αυτές οι διατάξεις πρέπει να γνωστοποιούνται στο Συμβούλιο Σύνδεσης.
   Άρθρο 6
   Διοικητικοί έλεγχοι και ιατρικές εξετάσεις
   1.   Το παρόν άρθρο ισχύει για τα πρόσωπα που προβλέπονται στο άρθρο 2 και λαμβάνουν τις εξαγώγιμες παροχές του άρθρου 1 παράγραφος 1 στοιχείο θ), καθώς και στους φορείς που έχουν αναλάβει την εφαρμογή της παρούσας απόφασης.
   2.   Όταν ένας δικαιούχος παροχών ή αιτών παροχές, ή μέλος της οικογενείας του, διαμένει ή κατοικεί στην επικράτεια κράτους μέλους, ενώ ο φορέας οφειλέτης ευρίσκεται στην Αλγερία, ή διαμένει ή κατοικεί στην Αλγερία, ενώ ο φορέας οφειλέτης ευρίσκεται σε κράτος μέλος, η ιατρική εξέταση διενεργείται, κατόπιν αιτήσεως του ανωτέρω φορέα, από τον φορέα του τόπου διαμονής ή κατοικίας του δικαιούχου, σύμφωνα με τις διαδικασίες που προβλέπονται από τη νομοθεσία που εφαρμόζει ο φορέας αυτός.
   Ο φορέας οφειλέτης ενημερώνει τον φορέα του τόπου διαμονής ή κατοικίας για οποιεσδήποτε ειδικές προϋποθέσεις, εφόσον απαιτείται, πρέπει να τηρούνται και για οποιαδήποτε σημεία πρέπει να καλύπτονται από την ιατρική εξέταση.
   Ο φορέας του τόπου διαμονής ή κατοικίας διαβιβάζει έκθεση στον φορέα οφειλέτη που ζήτησε την ιατρική εξέταση.
   Ο φορέας οφειλέτης διατηρεί το δικαίωμα να ζητεί την εξέταση του δικαιούχου από ιατρό της επιλογής του, είτε στο έδαφος όπου βρίσκεται η διαμονή ή κατοικία του δικαιούχου της παροχής ή του αιτούντος αυτήν, ή στη χώρα στην οποία ευρίσκεται ο φορέας οφειλέτης. Ωστόσο, ο δικαιούχος μπορεί να κληθεί να επιστρέψει στο κράτος όπου έχει την έδρα του ο φορέας οφειλέτης μόνον εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής καταβληθούν από τον φορέα οφειλέτη.
   3.   Όταν ένας δικαιούχος παροχών ή αιτών παροχές ή μέλος της οικογενείας του διαμένει ή κατοικεί στο έδαφος κράτους μέλους όταν ο φορέας οφειλέτης ευρίσκεται στην Αλγερία ή κατοικεί ή διαμένει στην Αλγερία ενώ ο φορέας οφειλέτης ευρίσκεται σε κράτος μέλος, ο διοικητικός έλεγχος διενεργείται, κατόπιν αιτήσεως του φορέα οφειλέτη, από τον φορέα του τόπου διαμονής ή κατοικίας του δικαιούχου.
   Ο φορέας του τόπου διαμονής ή κατοικίας διαβιβάζει έκθεση στον φορέα οφειλέτη που ζήτησε τον διοικητικό έλεγχο.
   Ο φορέας οφειλέτης διατηρεί το δικαίωμα να ζητεί την εξέταση του δικαιούχου από ιατρό της επιλογής του. Ωστόσο, ο δικαιούχος μπορεί να κληθεί να επιστρέψει στο κράτος όπου έχει την έδρα του ο φορέας οφειλέτης μόνον εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής καταβληθούν από τον φορέα οφειλέτη.
   4.   Ένα ή περισσότερα κράτη μέλη και η Αλγερία μπορούν να συμφωνούν επί άλλων διοικητικών διατάξεων, υπό την προϋπόθεση ότι ενημερώνουν σχετικά το Συμβούλιο Σύνδεσης.
   5.   Κατ’ εξαίρεση της αρχής της δωρεάν αμοιβαίας διοικητικής συνδρομής του άρθρου 5 παράγραφος 2 της παρούσας απόφασης, το πραγματικό ποσό των δαπανών των ελέγχων που αναφέρονται στις παραγράφους 2 και 3 του παρόντος άρθρου αποδίδεται στον φορέα στον οποίο έχει ανατεθεί η εκτέλεσή τους από τον φορέα οφειλέτη που τους ζήτησε.
   Άρθρο 7
   Εφαρμογή του άρθρου 104 της συμφωνίας
   Το άρθρο 104 της συμφωνίας ισχύει σε περίπτωση που οποιοδήποτε συμβαλλόμενο μέρος θεωρεί ότι το άλλο συμβαλλόμενο μέρος δεν έχει συμμορφωθεί με τις υποχρεώσεις των άρθρων 5 και 6.
   Άρθρο 8
   Ειδικές διατάξεις για την εφαρμογή της νομοθεσίας της Αλγερίας
   Το Συμβούλιο Σύνδεσης μπορεί, εφόσον κρίνεται αναγκαίο, να θεσπίσει ειδικές διατάξεις για την εφαρμογή της νομοθεσίας της Αλγερίας στο παράρτημα II.
   Άρθρο 9
   Διοικητικές διαδικασίες από ισχύουσες διμερείς συμφωνίες
   Οι διοικητικές διαδικασίες που περιλαμβάνονται σε υφιστάμενες διμερείς συμφωνίες μεταξύ κράτους μέλους και της Αλγερίας μπορούν να συνεχίσουν να εφαρμόζονται εφόσον οι εν λόγω διαδικασίες δεν επηρεάζουν αρνητικά τα δικαιώματα ή τις υποχρεώσεις των αφορώμενων προσώπων όπως ορίζονται στην παρούσα απόφαση.
   Άρθρο 10
   Συμφωνίες που συμπληρώνουν τις διαδικασίες εφαρμογής της παρούσας απόφασης
   Ένα ή περισσότερα κράτη μέλη και η Αλγερία μπορούν να συνάπτουν συμφωνίες για τη συμπλήρωση των διοικητικών διαδικασιών εφαρμογής της παρούσας απόφασης ιδίως για την πρόληψη και την καταπολέμηση της απάτης και των σφαλμάτων.
   ΜΕΡΟΣ ΙV

      ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

   Άρθρο 11
   Μεταβατικές διατάξεις
   1.   Δεν αποκτώνται δικαιώματα δυνάμει της παρούσας απόφασης για την περίοδο πριν από την ημερομηνία εφαρμογής της.
   2.   Με την επιφύλαξη της παραγράφου 1, ένα δικαίωμα αποκτάται δυνάμει της παρούσας απόφασης ακόμη και εάν αναφέρεται σε γεγονός που συνέβη πριν από την ημερομηνία εφαρμογής της.
   3.   Κάθε παροχή που δεν έχει χορηγηθεί ή που έχει ανασταλεί λόγω της ιθαγένειας ή του τόπου κατοικίας του ενδιαφερομένου, καταβάλλεται ή επαναχορηγείται, κατόπιν αιτήσεώς του, από την ημερομηνία εφαρμογής της παρούσας απόφασης, υπό την επιφύλαξη ότι τα δικαιώματα για τα οποία χορηγήθηκαν παροχές στο παρελθόν δεν ρυθμίσθηκαν με εφάπαξ καταβολή.
   4.   Εάν η αίτηση στην οποία αναφέρεται η παράγραφος 3 υποβληθεί εντός δύο ετών από την ημερομηνία εφαρμογής της παρούσας απόφασης, τα δικαιώματα που αποκτώνται δυνάμει της παρούσας απόφασης, ισχύουν από την ημερομηνία έναρξης της ισχύος της παρούσας απόφασης και δεν μπορεί να γίνεται επίκληση κατά των ενδιαφερόμενων προσώπων της νομοθεσίας οποιουδήποτε κράτους μέλους ή της Αλγερίας η οποία αφορά σε στέρηση ή περιορισμό δικαιωμάτων.
   5.   Εάν η αίτηση στην οποία αναφέρεται η παράγραφος 3 υποβληθεί μετά τη λήξη της διετούς προθεσμίας από την ημερομηνία εφαρμογής της παρούσας απόφασης, τα δικαιώματα από τα οποία δεν εξέπεσε ο δικαιούχος ή τα οποία δεν παραγράφηκαν, αποκτώνται από την ημερομηνία υποβολής της αίτησης, με την επιφύλαξη τυχόν ευνοϊκότερων διατάξεων της νομοθεσίας κάθε κράτους μέλους ή της Αλγερίας.
   Άρθρο 12
   Παραρτήματα της παρούσας απόφασης
   1.   Τα παραρτήματα της παρούσας απόφασης αποτελούν αναπόσπαστο μέρος αυτής.
   2.   Κατόπιν αιτήσεως της Αλγερίας, τα παραρτήματα μπορούν να τροποποιηθούν με απόφαση του Συμβουλίου Σύνδεσης.
   Άρθρο 13
   Έναρξη ισχύος
   Η παρούσα απόφαση αρχίζει να ισχύει από την πρώτη ημέρα του πρώτου μήνα μετά την ημερομηνία κατά την οποία δημοσιεύθηκε στην Επίσημη Εφημερίδα της Ευρωπαϊκής Ένωσης.

      …,

            Για το Συμβούλιο Σύνδεσης

            Ο Πρόεδρος

      (1)  ΕΕ L 265 της 10.10.2005, σ. 2.

      (2)  ΕΕ L 124 της 20.5.2003, σ. 1.

      (3)  ΕΕ L 166 της 30.4.2004, σ. 1.

      (4)  ΕΕ L 284 της 30.10.2009, σ. 1.
   ΠΑΡΑΡΤΗΜΑ I

      ΚΑΤΑΛΟΓΟΣ ΕΙΔΙΚΩΝ ΜΗ ΑΝΤΑΠΟΔΟΤΙΚΩΝ ΠΑΡΟΧΩΝ ΣΕ ΧΡΗΜΑ ΤΗΣ ΑΛΓΕΡΙΑΣ

   …
   ΠΑΡΑΡΤΗΜΑ II

      ΕΙΔΙΚΕΣ ΔΙΑΤΑΞΕΙΣ ΓΙΑ ΤΗΝ ΕΦΑΡΜΟΓΗ ΤΗΣ ΝΟΜΟΘΕΣΙΑΣ ΤΗΣ ΑΛΓΕΡΙΑΣ

   …


Avis juridique important

|

31985D0474

85/474/ΕΟΚ: Απόφαση της Επιτροπής της 16ης Σεπτεμβρίου 1985 σχετικά με τις αιτήσεις επιστροφής και πληρωμής προκαταβολών σχετικά με ορισμένες δράσεις προσαρμογής της παραγωγικής ικανότητας στον τομέα της αλιείας

Επίσημη Εφημερίδα αριθ. L 284 της 24/10/1985 σ. 0001 - 0007 Ισπανική ειδική έκδοση: Κεφάλαιο 04 τόμος 4 σ. 0010  Πορτογαλική ειδική έκδοση : Κεφάλαιο 04 τόμος 4 σ. 0010

ΕΠΙΤΡΟΠΗ - ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Σεπτεμβρίου 1985  σχετικά με τις αιτήσεις επιστροφής και πληρωμής προκαταβολών σχετικά  με ορισμένες δράσεις προσαρμογής της παραγωγικής ικανότητας στον  τομέα της αλιείας(85/474/ΕΟΚ)ΙΙ(Πράξεις για την ισχύ των οποίων  δεν απαιτείται δημοσίευση)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής  Οικονομικής Κοινότητας,την οδηγία 83/515/ΕΟΚ του Συμβουλίου της 4ης  Οκτωβρίου 1983 σχετικά με ορισμένες δράσεις προσαρμογής της  παραγωγικής ικανότητας στον τομέα της αλιείας (1), και ιδίως το άρθρο  10 παράγραφος 4,(1) ΕΕ αριθ. L 290 της 22.10.1983, σ.  15.Εκτιμώντας:ότι οι αιτήσεις επιστροφής και πληρωμής προκαταβολών  που υποβάλλουν τα κράτη μέλη στη Επιτροπή πρέπει να περιέχουν  ορισμένα στοιχεία από τα οποία βεβαιώνεται ότι οι δαπάνες είναι  σύμφωνες με τις διατάξεις της οδηγίας 83/515/ΕΟΚ και αφορούν δράσεις  που έχει εγκρίνει η Επιτροπή σύμφωνα με το άρθρο 7 της εν λόγω  οδηγίας ότι, για να διενεργηθεί αποτελεσματικός έλεγχος, τα κράτη  μέλη πρέπει να έχουν στη διάθεση της Επιτροπής, κατά τη διάρκεια  περιόδου τριών ετών μετά την καταβολή της τελευταίας επιστροφής, τα  δικαιολογητικά έγγραφα βάσει των οποίων έχουν υπολογιστεί οι  ενισχύσεις ότι είναι αναγκαίο, για να τεθεί σε εφαρμογή η δυνατότητα  της Επιτροπής να προβαίνει στην πληρωμή προκαταβολών, να  διευκρινισθούν οι σχετικές λεπτομέρειες και οι διαδικασίες ότι τα  μέτρα που προβλέπονται στην παρούσα απόφαση είναι σύμφωνα με τη γμώμη  της Μόνιμης Επιτροπής Διαρθρώσεων της Αλιείας,ΕΞΕΔΩΣΕ ΤΗΝ ΠΑΡΟΥΣΑ  ΑΠΟΦΑΣΗ:ρθρο 1Οι αιτήσεις επιστροφής που αναφέρονται στο άρθρο 10  παράγραφος 1 της οδηγίας 83/515/ΕΟΚ είναι σύμφωνες με τους πίνακες  που περιλαμβάνονται στα παραρτήματα 1, 2 και 3.ρθρο 2Τα κράτη μέλη  θέτουν στη διάθεση της Επιτροπής, κατά τη διάρκεια περιόδου 3 ετών  μετά την καταβολή της τελευταίας επιστροφής, όλα τα δικαιολογητικά  έγγραφα ή επικυρωμένα αντίγραφά τους, βάσει των οποίων έχουν  υπολογιστεί οι ενισχύσεις που προβλέπονται στην οδηγία 83/515/ΕΟΚ,  καθώς και τους πλήρεις φακέλους των δικαιούχων.ρθρο 3Οι  προκαταβολές που αναφέρονται στο άρθρο 10 παράγραφος 3 της οδηγίας  83/515/ΕΟΚ αποτελούν αντικείμενο αίτησης εκ μέρους του ενδιαφερόμενου  κράτους μέλους. Η αίτηση αυτή καταρτίζεται όπως περιγράφεται στο  παράρτημα 4.ρθρο 41. Οι προκαταβολές δεν μπορούν να υπερβαίνουν το  25% του ποσού των προβλεπόμενων επιλέξιμων δαπανών που πρόκειται να  πραγματοποιηθούν κατά τη διάρκεια του έτους που αφορούν.2. Οι  προκαταβολές που δεν δαπανώνται κατά τη διάρκεια του έτους για το  οποίο έχουν πληρωθεί, αφαιρούνται από την προκαταβολή που πρόκειται  να πληρωθεί για το επόμενο έτος. Η Επιτροπή μπορεί να απαιτήσει από  το ενδιαφερόμενο κράτος μέλος τη συνολική ή μερική επιστροφή της  προκαταβολής που έχει πληρωθεί στην περίπτωση που δεν είναι δυνατή η  μείωση αυτή.ρθρο 51. Τα κράτη μέλη καταρτίζουν, στο τέλος κάθε  έτους για το οποίο έχουν χορηγηθεί προκαταβολές, έκθεση σχετικά με τη  διεξαγωγή των δράσεων κατά τη διάρκεια αυτού του έτους. Η έκθεση αυτή  πρέπει να αποσταλεί στην Επιτροπή την 1η Ιουνίου του επόμενου έτους  το αργότερο.2. Οι προκαταβολές για το επόμενο έτος είναι δυνατόν να  καταβάλλονται μόνον αφού διαβιβασθεί στην Επιτροπή η έκθεση που  αναφέρεται στην παράγραφο 1.ρθρο 6Ο κατάλογος των σκαφών για τα  οποία έχει χορηγηθεί πριμοδότηση οριστικής παύσης καταρτίζεται υπό  μορφή δελτίου σύμφωνα με το υπόδειγμα του παραρτήματος 5.Ο κατάλογος  πρέπει να διαβιβάζεται στην Επιτροπή πριν από την αίτηση  επιστροφής.ρθρο 7Η παρούσα απόφαση απευθύνεται στα κράτη  μέλη.Βρυξέλλες, 16 Σεπτεμβρίου 1985.Για την ΕπιτροπήFrans  ANDRIESSENΑντιπρόεδρος ΠΑΡΑΡΤΗΜΑ 1ΑΙΤΗΣΗ ΕΠΙΣΤΡΟΦΗΣ ΤΩΝ ΔΑΠΑΝΩΝ  ΠΟΥ ΠΡΑΓΜΑΤΟΠΟΙΗΘΗΚΑΝ ΚΑΤ ΤΗ ΔΙΑΡΚΕΙΑ ΤΟΥ ΕΤΟΥΣ 19.. ΚΑΤ’ ΕΦΑΡΜΟΓΗ  ΤΗΣ ΟΔΗΓΙΑΣ 83/515/ΕΟΚ ΤΟΥ ΣΥΜΒΟΥΛΙΟΥΑΝΑΚΕΦΑΛΑΙΩΤΙΚΟΣ ΠΙΝΑΚΑΣ>ΘΕΣΗ  ΠΙΝΑΚΑ>Βεβαιώνεται ότι: Διατάξεις που αφορούν όλα τα μέτρα- Οι  δαπάνες για τις οποίες ζητείται επιστροφή, αφορούν τα μέτρα που  ενέκρινε η Επιτροπή με την απόφαση ..... της .....- Οι δικαιούχοι  ενημερώνονται δεόντως σχετικά με το ποσοστό της χρηματοδοτικής  συμμετοχής της Κοινότητας. Διατάξεις που αφορούν τις δράσεις  οριστικής μείωσης της δυναμικότηταςΗ απόδοση είναι δυνατόν να  ζητηθεί μόνο για αλιευτικά σκάφη με μήκος μεταξύ των καθέτων ίσο ή  μεγαλύτερο από 12 μέτρα, τα οποία έχουν εξασκήσει αλιευτική  δραστηριότητα κατά τη διάρκεια τουλάχιστον 100 ημερών κατά το  ημερολογιακό έτος πριν από την αίτηση για χορήγηση πριμοδότησης για  οριστική παύση.Η αρμόδια αρχή λαμβάνει όλα τα απαραίτητα μέτρα για  τον οριστικό αποκλεισμό, από την εξάσκηση αλιευτικών δραστηριοτήτων  στα κοινοτικά ύδατα, των σκαφών για τα οποία έχει καταβληθεί  πριμοδότηση για οριστική παύση, ο κατάλογος των οποίων αναγράφεται  στο παράρτημα 3. Διατάξεις που αφορούν τις δράσεις προσωρινής  μείωσης της δυναμικότηταςΗ απόδοση είναι δυνατό να ζητηθεί μόνον για  σκάφη με μήκος μεταξύ των καθέτων ίσο ή μεγαλύτερο από 18 μέτρα και  τα οποία άρχισαν να ασκούν αλιευτική δραστηριότητα μετά την 1η  Ιανουαρίου 1958. Τα σκάφη για τα οποία ζητάται η απόδοση της  πριμοδότησης ακινητοποίησης πρέπει να έχουν ασκήσει αλιευτική  δραστηριότητα τουλάχιστον επί 120 ημέρες κατά τη διάρκεια του  ημερολογιακού έτους πριν από την πρώτη αίτηση απόδοσης παρόμοιας  πριμοδότησης.Ημερομηνία, σφραγίδα και υπογραφή της αρμόδιας αρχής  ΠΑΡΑΡΤΗΜΑ 2ΑΙΤΗΣΗ ΕΠΙΣΤΡΟΦΗΣ ΤΩΝ ΔΑΠΑΝΩΝ ΠΟΥ ΠΡΑΓΜΑΤΟΠΟΙΗΘΗΚΑΝ ΚΑΤΑ  ΤΟ ΕΤΟΣ 19.. ΚΑΤ’ ΕΦΑΡΜΟΓΗ ΤΟΥ ΑΡΘΡΟΥ 3 ΤΗΣ ΟΔΗΓΙΑΣ 83/515/ΕΟΚ  (ΠΡΟΣΩΡΙΝΗ ΜΕΙΩΣΗ ΤΗΣ ΔΥΝΑΜΙΚΟΤΗΤΑΣ)>ΘΕΣΗ ΠΙΝΑΚΑ> ΠΑΡΑΡΤΗΜΑ  3ΑΙΤΗΣΗ ΕΠΙΣΤΡΟΦΗΣ ΤΩΝ ΔΑΠΑΝΩΝ ΠΟΥ ΠΡΑΓΜΑΤΟΠΟΙΗΘΗΚΑΝ ΚΑΤΑ ΤΟ ΕΤΟΣ  19.. ΚΑΤ’ ΕΦΑΡΜΟΓΗ ΤΟΥ ΑΡΘΡΟΥ 5 ΤΗΣ ΟΔΗΓΙΑΣ 83/515/ΕΟΚ (ΟΡΙΣΤΙΚΗ  ΜΕΙΩΣΗ ΤΗΣ ΔΥΝΑΜΙΚΟΤΗΤΑΣ)>ΘΕΣΗ ΠΙΝΑΚΑ> ΠΑΡΑΡΤΗΜΑ 4ΑΙΤΗΣΗ ΠΛΗΡΩΜΗΣ  ΠΡΟΚΑΤΑΒΟΛΗΣ ΓΙΑ ΤΟ ΕΤΟΣ 19.. ΣΤΑ ΠΛΑΙΣΙΑ ΤΗΣ ΟΔΗΓΙΑΣ 83/515/ΕΟΚΑ.  Δράσεις για προσωρινή μείωση του δυναμικού παραγωγής>ΘΕΣΗ ΠΙΝΑΚΑ>Β.  Δράσεις για οριστική μείωση του δυναμικού παραγωγής>ΘΕΣΗ  ΠΙΝΑΚΑ>Ημερομηνία, σφραγίδα και υπογραφή της αρμόδιας αρχής  ΠΑΡΑΡΤΗΜΑ 5ΔΕΛΤΙΟ ΣΤΟΙΧΕΙΩΝ ΚΑΘΕ ΣΚΑΦΟΥΣ ΠΟΥ ΕΛΑΒΕ ΠΡΙΜΟΔΟΤΗΣΗ  ΟΡΙΣΤΙΚΗΣ ΠΑΥΣΗΣ1. Στοιχεία πριν από τη μεταφορά:>ΘΕΣΗ ΠΙΝΑΚΑ>2.  Διαγραφή από τα βιβλία καταγραφής της αλιείας στις: >ΑΝΑΦΟΡΑ ΣΕ  ΓΡΑΦΙΚΟ>- Προορισμός του σκάφους:- διάλυση >ΑΝΑΦΟΡΑ ΣΕ ΓΡΑΦΙΚΟ>-  οριστική μεταφορά σε τρίτη χώρα (1) >ΑΝΑΦΟΡΑ ΣΕ ΓΡΑΦΙΚΟ>- άλλες  δραστηριότητες από τις αλιευτικές (2) >ΑΝΑΦΟΡΑ ΣΕ ΓΡΑΦΙΚΟ>(1) Χώρα  προορισμού: .....(2) Διευκρινίσατε τον τύπο δραστηριότητας: .....3.  Ποσό της πριμοδότησης που κατέβαλε το κράτος μέλος: ..... (σε εθνικό  νόμισμα)Βεβαιώνεται ότι τα ανωτέρω στοιχεία που αφορούν το σχετικό  σκάφος είναι ακριβή και σύμφωνα με τα δεδομένα.Ημερομηνία, σφραγίδα  και υπογραφή της αρμόδιας αρχής


79/721/ΕΟΚ: Απόφαση τού Συμβουλίου τής 16ης Αυγούστου 1979 περί συνάψεως τής συμφωνίας μέ τήν μορφή ανταλλαγής επιστολών μεταξύ τής Ευρωπαϊκής Οικονομικής Κοινότητος καί τής Ελβετικής Συνομοσπονδίας περί διευρύνσεως τού δικτύου μεταδόσεως στοιχείων τής Κοινότητος (Euronet) στό ελβετικό έδαφος


Avis juridique important

|

31988D0528

88/528/Ευρατόμ: Απόφαση της Επιτροπής της 29ης Σεπτεμβρίου 1988 για τη σύναψη, εκ μέρους της Επιτροπής και για λογαριασμό της Κοινότητας, μνημονίου συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά σχετικά με τη συμμετοχή του Καναδά στη συμβολή της Ευρωπαϊκής Κοινότητας Ατομικής Ενέργειας στις δραστηριότητες που αφορούν το προσχέδιο του διεθνούς πειραματικού θερμοπυρηνικού αντιδραστήρα (ITER)

Επίσημη Εφημερίδα αριθ. L 291 της 25/10/1988 σ. 0075

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Σεπτεμβρίου 1988  για τη σύναψη, εκ μέρους της Επιτροπής και για λογαριασμό της Κοινότητας, μνημονίου συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά σχετικά με τη συμμετοχή του Καναδά στη συμβολή της Ευρωπαϊκής Κοινότητας Ατομικής Ενέργειας στις δραστηριότητες που αφορούν το προσχέδιο του διεθνούς πειραματικού θερμοπυρηνικού αντιδραστήρα (ITER)  (88/528/Ευρατόμ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,  Εκτιμώντας:  ότι, με την απόφασή του της 8ης Ιουλίου 1988, το Συμβούλιο ενέκρινε τη σύναψη του μνημονίου συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά όσον αφορά τη συμμετοχή του Καναδά στη συμβολή της Ευρωπαϊκής Κοινότητας Ατομικής Ενέργειας στις δραστηριότητες για το προσχέδιο του διεθνούς πειραματικού θερμοπυρηνικού αντιδραστήρα (ITER),  ΑΠΟΦΑΣΙΖΕΙ:  Άρθρο 1  Συνάπτεται, εξ ονόματος της Επιτροπής, το μνημόνιο συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά σχετικά με τη συμμετοχή του Καναδά στη συμβολή της Ευρωπαϊκής Κοινότητας Ατομικής Ενέργειας στις δραστηριότητες που αφορούν το προσχέδιο του διεθνούς πειραματικού θερμοπυρηνικού αντιδραστήρα (ITER).  Το κείμενο του μνημονίου συμφωνίας επισυνάπτεται στην παρούσα απόφαση.  Άρθρο 2  Ο πρόεδρος της Επιτροπής εξουσιοδοτείται να ορίσει το πρόσωπο που είναι αρμόδιο να υπογράψει το μνημόνιο συμφωνίας δεσμεύοντας την Ευρωπαϊκή Κοινότητα Ατομικής Ενέργειας.  Βρυξέλλες, 29 Σεπτεμβρίου 1988.  Για την Επιτροπή  Karl-Heinz NARJES  Αντιπρόεδρος